open-index/open-wikipedia-markdown huggingface dataset:
היסאיושי הראסווה

**היסאיושי הראסווה** (ביפנית: **原沢 久喜**; נולד ב-3 ביולי 1992) הוא ג'ודוקא יפני, זוכה מדליית כסף באולימפיאדת ריו דה ז'ניירו (2016) בקטגוריית המשקל מעל 100 ק"ג.

## קריירה
בשנת 2013, זכה הראסווה במדליה המשמעותית הראשונה שלו, מדליית ארד בגראנד סלאם טוקיו לאחר שניצח את ז'אן-סבסטיאן בונבווזן מצרפת. בשנת 2014 זכה במדליית ארד בגראנד סלאם טיומן וזהב בגראנד פרי צ'ינגדאו לאחר שניצח יריב ממונגוליה. באוקטובר 2015, הראסווה זכה במדליית זהב בגראנד סלאם פריז היוקרתי לאחר שגבר על דויד מורה הברזילאי בגמר, חודשיים לאחר מכן זכה בגראנד סלאם טוקיו כשניצח בגמר את בן-ארצו ריו שיצ'ינוהה. ב-2016 זכה שוב בגראנד סלאם פריז לאחר שגבר על אורי ששון הישראלי בגמר. ב-29 במאי 2016, הראסווה התחרה בטורניר המאסטרס היוקרתי שנערך בגוודלחרה וזכה במדליית ארד לאחר שניצח את ברנה בור ההונגרי בקרב על המדליה.

ב-12 באוגוסט 2016, הוא התחרה באולימפיאדת ריו דה ז'ניירו בקטגוריית המשקל מעל 100 ק"ג וזכה במדליית כסף. בקרב הראשון הוא ניצח את אדם אוקרואשווילי הגיאורגי, בשמינית הגמר את אושנגי קוקאורי האזרי וברבע הגמר גבר על אלכס גרסיה מנדוסה הקובני. בחצי הגמר ניצח את עבדולו טנגרייב האוזבקי ובגמר הפסיד לטדי רינר הצרפתי.

באליפות העולם בג'ודו 2017 זכה בזהב עם יפן בקטגוריית הנבחרות המעורבות. ב-26 בפברואר 2017, זכה במדליית כסף בגראנד פרי דיסלדורף לאחר שהפסיד בגמר לבן-ארצו היפני קוקורו קגאורה. ב-25 בפברואר 2018, הראסווה התחרה בגראנד סלאם דיסלדורף וזכה במדליית הכסף. בחצי הגמר הוא ניצח את אנדריי וולקוב הרוסי לאחר שוולקוב ספג 3 עונשים. בגמר פגש את בן ארצו היפני טאקשי אוג'יטאני ולאחר קרב פסיבי, כאשר נותרו 2 דקות ו-11 שניות לסוף הקרב, החליט השופט לעצור את הקרב ובמקרה נדיר ולאור חוסר היוזמה והפעילות של שני הג'ודוקא, החליט להעניק לשניהם את העונש השלישי והאחרון לאחר ששניהם ספגו כבר 2 עונשים. הקרב נגמר ללא מנצח ושניהם קיבלו את מדליית הכסף.

באליפות העולם 2018 שנערכה בבאקו, זכה הראסווה במדליית הארד. בסיבוב הראשון הוא ניצח באיפון את אנחל פארה הספרדי, בסיבוב השני הוא ניצח בעונשים את רפאל סילבה הברזילאי ובשמינית הגמר הוא ניצח באיפון את קים מין-ג'ונג הדרום-קוריאני לאחר שביצע תרגיל הראי-גושי. ברבע הגמר הראסווה הפסיד לדורנבייאר אולזיבייאר המונגולי ונשר לקרבות בית הניחומים. לאחר שניצח את באיפון את רוי מאייר ההולנדי, הראסווה עלה לקרב על מדליית הארד. בקרב על המדליה הוא גבר באיפון על בקמורוד אולטיבוייב האוזבקי.

באליפות העולם 2019 שנערכה בטוקיו, זכה הראסווה במדליית הכסף. את שתי קרבותיו הראשונים הוא ניצח באיפון וברבע הגמר הוא ניצח בעונשים את רפאל סילבה הברזילאי. בחצי הגמר הוא גבר באיפון על גוראם טושישוילי הגיאורגי לאחר תרגיל או-גושי. בגמר הראסווה התמודד מול לוקאש קרפאלק הצ'כי והפסיד בעונשים לאחר שספג את העונש השלישי 3 דקות ו-50 שניות בתוך זמן ניקוד זהב. בדצמבר אותה השנה הוא זכה במדליית זהב בטורניר המאסטרס היוקרתי לאחר שניצח בגמר את לוקאש קרפאלק.

באולימפיאדת טוקיו 2020, זכה הראסווה במדליית כסף יחד עם נבחרת יפן בתחרות הקבוצתית. בתחרות האישית בקטגוריית המשקל מעל 100 ק"ג, הוא סיים במקום החמישי לאחר שהפסיד לטדי רינר הצרפתי בקרב על מדליית הארד.

## זכיות בתחרויות מהסבב העולמי
מקור:

## קישורים חיצוניים

## הערות שוליים

קטגוריה:ג'ודוקא יפנים
קטגוריה:מדליסטים אולימפיים יפנים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:יפנים שנולדו ב-1992
דינים (בני נח)

**מצוות דינים** היא אחת משבע מצוות בני נח והיא מצוות העשה היחידה שנצטוו בה בני נח.
## גדרי המצווה
בני נח מצווים להושיב שופטים ודיינים בכל אזור ובכל עיר. בכלל האיסור נכללים כל דיני הממונות: גזל, אונאה וכדומה. מקור החיוב רמוז בפסוק "ויצו" או במילה "אלוהים" שבפסוק.

## מצוות "דינים" בתנ"ך

## פרשניות ומחלקות

### מחלוקת הרמב"ם והרמב"ן בגדר המצווה
#### דעת הרמב"ם
תפקיד הדיינים הוא: "לדון בשש מצות אלו ולהזהיר את העם, ובן נח שעבר על אחת משבע מצות אלו יהרג בסייף".
העונש על ביטול מצוות דינים הוא כיתר המצוות, מיתת סייף. בכך מסביר הרמב"ם את ההצדקה למעשה שמעון ולוי: "ומפני זה נתחייבו כל בעלי שכם הריגה, שהרי שכם גזל, והם ראו וידעו ולא דנוהו".

#### דעת הרמב"ן
הרמב"ן חולק על דעת הרמב"ם לפיה הימנעות פסיבית מהקמת מערכת משפט גוררת עונש מיתה. לדעתו, מטרת ה"דינים" היא ליצור מערכת משפט שתדון בדיני נזיקין, ולאו דווקא באכיפת מצוות בני נח:

### באילו דינים עליהם לדון
לדעת הרמ"א מחלוקת האמוראים מאין נלמדת מצוות דינים היא גם מחלוקת האם יכולים בני נח לדון ביניהם במערכת חוקים אנושית (אם מקור החיוב בדינים הוא מהמילה "ויצו") או שעליהם לדון דווקא לפי דיני התורה (אם מקור החיוב הוא מהמילה "אלוהים").

## לקריאה נוספת
* אנציקלופדיה תלמודית כרך ג, בן נח
*מהפכת סדום ועמרה

## קישורים חיצוניים
* פרופ' נחום רקובר **שלטון החוק בישראל** "שער ראשון: המשפט כערך אוניברסלי; 'דינים' בבני נוח", עמודים 17-63, הוצאת נבו ו"ספריית המשפט העברי", 1989.

## הערות שוליים

קטגוריה:שבע מצוות בני נח
קטגוריה:מצוות הנוהגות בזמן הזה
קטגוריה:משפט עברי
אחי גיבורי התהילה (נאום)

**אחי גיבורי התהילה** הוא נאום שנשא מפקד חטיבה 7 שמואל גונן (גורודיש) לאחר מלחמת ששת הימים.

## הרקע לנאום
הנאום נישא כהספד לחללי חטיבת השריון שבפיקודו, חטיבה 7, אשר נפלו בקרבות שבחצי האי סיני במלחמת ששת הימים. ההספד נישא לראשונה במסדר ספונטני חטיבתי בגבל ליבני ב 10 ביוני 1967, ובפעם השנייה במסדר רשמי במחנה רפיח בספטבר 1967. הוא מבטא את תחושת הניצחון שהאפילה בתודעה הציבורית על האבל. הנאום מלא פאתוס ומדגיש את תחושות הגאווה, הניצחון והתהילה על פני האבל שאמור להתבטא בהספד. נאום זה ייצג את רגעי התהילה של גורודיש לאחר מלחמת ששת הימים (בניגוד למהלומה שקיבל לימים, לאחר מלחמת יום הכיפורים ופרסום תוצאות ועדת אגרנט); לאחריה היה לו הנאום לרועץ ועמד כדוגמה ליהירות מפקדי צה"ל לאחר הניצחון במלחמת ששת הימים.

כשהובא גורדיש לקבורה בישראל, לאחר ששהה ארוכות באפריקה, קראו מספידיו את השורה המפורסמת ביותר מנאומו זה: "אל המוות הישרנו מבט – והוא השפיל את עיניו". שורה זו הפכה לאמרת כנף בישראל.

את ההשראה לביטוי שאב גורודיש משם ספרו של הסופר היהודי-אמריקני הווארד פאסט "אחי גיבורי התהילה" (1948), המספר על מרד החשמונאים.

## נוסח הנאום

## קישורים חיצוניים
* 
* 

קטגוריה:נאומים בישראל
קטגוריה:מלחמת ששת הימים בתרבות
קטגוריה:החזית המצרית במלחמת ששת הימים
קטגוריה:חטיבה 7
רפאל סילבה

**רפאל קרלוס דה סילבה** (בפורטוגזית: **Rafael Carlos da Silva**; נולד ב-11 במאי 1987) הוא ג'ודוקא ברזילאי, זוכה מדליית ארד באולימפיאדת ריו דה ז'ניירו (2016) בקטגוריית המשקל מעל 100 ק"ג. סילבה הפך למדליסט האולימפי הראשון מברזיל בקטגוריית משקל זו לאחר שזכה בארד גם באולימפיאדת לונדון 2012. בשנת 2011, זכה במדליית כסף במשחקים הפאן-אמריקאיים. בשנת 2013 הוא זכה במדליית כסף באליפות העולם ובשנת 2014 במדליית הארד, בשנת 2017 זכה סילבה בשתי מדליות באליפות העולם, אחת מדליית ארד בקטגוריית המשקל שלו ואחת כסף בקטגוריית הנבחרות המעורבות. סילבה מחזיק גם בארבע מדליות זהב ושתי מדליות כסף מאליפות הג'ודו הפאן אמריקאית.

באולימפיאדת ריו 2016, סילבה זכה בארד לאחר שהפסיד רק לטדי רינר. באולימפיאדת טוקיו 2020, הוא הודח בשלב רבע הגמר.

## קישורים חיצוניים

* 

## הערות שוליים

קטגוריה:מדליסטים אולימפיים ברזילאים
קטגוריה:ג'ודוקא באולימפיאדת לונדון (2012)
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:ג'ודוקא ברזילאים
קטגוריה:ברזילאים שנולדו ב-1987
סיריל מארה

**סיריל מארה** (בצרפתית: **Cyrille Maret**; נולד ב-11 באוגוסט 1987) הוא ג'ודוקא צרפתי אשר מתחרה בקטגוריית המשקל עד 100 ק"ג.

מארה התחרה במשחקים האולימפיים בריו דה ז'ניירו 2016 וזכה במדליית הארד בקטגוריית המשקל עד 90 ק"ג לאחר שניצח בקרב על המדליה את קארל-ריכרד פריי הגרמני באיפון.

מארה מחזיק בשש מדליות מאליפויות אירופה; שתי מדליות כסף מהשנים 2017 ו-2018, וארבע מדליות ארד מהשנים 2013, 2014, 2015 ו-2019.

הוא זכה במדליות רבות בתחרויות מהסבב העולמי וביניהן שלוש מדליות זהב מגראנד סלאם פריז היוקרתי.

## זכיות בתחרויות מהסבב העולמי

## קישורים חיצוניים

קטגוריה:ג'ודוקא צרפתים
קטגוריה:ג'ודוקא באולימפיאדת ריו דה ז'ניירו (2016)
קטגוריה:זוכי מדליית ארד אולימפית מצרפת
קטגוריה:צרפתים שנולדו ב-1987
משו בייקר

**משו בייקר** או **מת'יו בייקר** (ביפנית: **ベイカー茉秋**; באנגלית: **Mashu Baker**; נולד ב-25 בספטמבר 1994 בטוקיו) הוא ג'ודוקא יפני, אלוף אולימפי מריו 2016. בעברו היה מדורג ראשון בעולם.

## ביוגרפיה וקריירה
אביו של משו הוא אמריקאי, הוריו התגרשו כשהיה קטן והוא גדל עם אמו. בייקר החל להתאמן בג'ודו בגיל 7. בשנת 2013, בגיל 19 זכה בייקר במדליית הזהב בגראנד סלאם טוקיו היוקרתי לאחר שניצח בגמר את לי קיו-וון הדרום קוריאני, אלוף עולם בעברו. בשנת 2014, זכה במדליית ארד בגראנד סלאם פריז ומדליית ארד נוספת בגראנד סלאם טוקיו. בשנת 2015 הוא זכה במדליית ארד באליפות העולם בקטגוריית המשקל עד 90 ק"ג.

ב-10 באוגוסט 2016, זכה בייקר במדליית הזהב באולימפיאדת ריו 2016 לאחר שניצח בחצי הגמר את צ'נג שונג'או הסיני ובגמר את וארלם ליפרטליאני הגיאורגי. באותה השנה זכה בטורניר המאסטרס היוקרתי שנערך בגוודלחרה שבמקסיקו לאחר שניצח את איליאס איליאדיס היווני בחצי הגמר ואת חסן חלמורזייב הרוסי בגמר.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:יפנים שנולדו ב-1994
קטגוריה:ג'ודוקא יפנים
קטגוריה:ג'ודוקא באולימפיאדת ריו דה ז'ניירו (2016)
קטגוריה:אלופים אולימפיים יפנים: ג'ודו
מזמור חג המולד (סרט, 1910)

**מזמור חג המולד** (באנגלית: **A Christmas Carol**) הוא סרט אילם משנת 1910 שביים ג'. סירל דאולי עבור חברת אדיסון סטודיוס. משך ההקרנה הוא 10 דקות. הסרט הוא אחד העיבודים הראשונים לנובלה המפורסמת "מזמור חג המולד" מאת צ'ארלס דיקנס שיצאה לאור ב-1843. בתפקיד אבנעזר סקרוג' מופיע מארק מקדרמוט, ובדמות בוב קרצ'יט מופיע צ'ארלס ס. אוגל.

## תקציר עלילה
ביום שלפני חג המולד מגיעים למשרדו של סקרוג' אנשי אגודת צדקה כדי שיתרום כסף לעניים, אבל הוא מסרב להם. אחר כך הוא מגרש בגסות את אחיינו פרד. כשסקרוג' חוזר לביתו הוא רואה רוח רפאים של שותפו בעבר ג'ייקוב מארלי. מארלי מזהיר את סקרוג' שאם לא ישנה את דרכיו הוא יענש בעולם הבא. באותו לילה מבקרות את סקרוג' שלוש רוחות נוספות, שמראות לו את העבר, ההווה והעתיד שלו.

## צוות השחקנים
* מארק מקדרמוט – אבנעזר סקרוג'
* צ'ארלס ס. אוגל – בוב קרצ'יט
* ויליאם בכטל – ללא קרדיט
* ויולה דאנה – ילדה בת 13 (ללא קרדיט)
* קארי לי – ללא קרדיט
* שירלי מייסון – ילדה בת 10 (ללא קרדיט)

## קישורים חיצוניים

* הסרט "מזמור חג המולד" להורדת מאתר Internet Archive

קטגוריה:סרטי 1910
קטגוריה:סרטי שחור-לבן אמריקאיים
קטגוריה:סרטים אילמים
קטגוריה:סרטים המבוססים על מזמור חג המולד
קטגוריה:סרטי חג המולד
קטגוריה:סרטי רוחות רפאים אמריקאיים
הולדן FE

**הולדן FE** (באנגלית: **Holden FE**) היא מכונית משפחתית גדולה, בתצורת סדאן, 4 דלתות, אשר יוצרה על ידי יצרנית הרכב האוסטרלית, ג'נרל מוטורס-הולדן (General Motor Holden) חברת בת של קונצרן ג'נרל מוטורס האמריקאית, בין השנים 1956–1958.

בנוסף ליצור הדגם באוסטרליה, דגם ה-"הולדן FE" יוצר בניו זילנד, מינואר 1957 על ידי "ג'נרל מוטורס ניו זילנד" (General Motors New Zealand). דגם ה-"הולדן FE" היה הדגם הראשון שבנתה חברת ג'נרל מוטורס בניו זילנד.

בנוסף יוצר דגם ה- "הולדן FE" בתצורות: סטיישן, קוסטום קופה, מסחרית (וואן) וטנדר.
סך הכול יוצרו 155,161 יחידות.

## נתונים טכניים
* מנוע קדמי
* מנוע בנזין
* סוג הנעה : הנעה אחורית
* תאוצת דגם הסדאן מ-0–97 קמ"ש היא 18.1 שניות.
* מחיר דגם הסדאן בהשקה עמד על 1,142 לירה שטרלינג אוסטרלית.

## דגמים
* סדאן - 4 דלתות (מיולי 1956). יוצר בשלושה דגמי משנה: סטנדרטי, עסקים וספיישל
* קוסטום קופה - 2 דלתות
* סטיישן - 2 דלתות (מרץ 1957)
* מסחרית - 2 דלתות (ממאי 1957)
* טנדר - 2 דלתות

## תמונות

קובץ:Holden FE Special (15689250687).jpg | הולדן FE
קובץ:1956 Holden FE Special custom coupe (7761537702).jpg | הולדן FE, שנת 1956 - קוסטום קופה
קובץ:1956 Holden FE Special custom coupe (7761542582).jpg | הולדן FE, שנת 1956 - קוסטום קופה
קובץ:1957 Holden FE Special Sedan (13733352855).jpg | הולדן FE, שנת 1957
קובץ:1956 Holden FE Business Sedan - NSW Police (5124299428).jpg | הולדן FE
קובץ:1957 Holden Special (FE) sedan (19889578493).jpg | הולדן FE, שנת 1957 - מבט לתא הנהג ולוח מחוונים
קובץ:1956 Holden FE panel van (5113632933).jpg | הולדן FE - מסחרית
קובץ:1957 Holden FE utility (18148449609).jpg | הולדן FE - טנדר
קובץ:MHV National Holden Motor Museum 02.jpg | הולדן FE - טנדר
קובץ:1957 Holden FE Utility (15306974408).jpg | הולדן FE - סטיישן
קובץ:Holden FE Special Station Sedan.JPG | הולדן FE - סטיישן
קובץ:1957 Holden FE Standard sedan (7761480716).jpg | הולדן FE
קובץ:1956 Holden FE Business Sedan - NSW Police (5124294286).jpg | הולדן FE, שנת 1956 (ניידת משטרה) - מבט לתא הנהג
קובץ:1956 Holden FE Business Sedan - NSW Police (5123679037).jpg | הולדן FE, שנת 1956 (ניידת משטרה)
קובץ:1956 Holden FE Business Sedan - NSW Police (5124299428).jpg | הולדן FE, שנת 1956 (ניידת משטרה)
קובץ:Holden FE Special Station Sedan c.1958 (Australia) (16795545432).jpg | הולדן FE - סטיישן


## ראו גם
* הולדן FB
* הולדן FJ
* הולדן אפולו
* הולדן HX
* הולדן HZ
* הולדן ברוהאם

## קישורים חיצוניים

* הולדן FE סדאן (4:18 דקות), יו-טיוב

## הערות שוליים

קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות קופה
קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1956
קטגוריה:כלי רכב המיוצרים באוסטרליה
קטגוריה:כלי רכב המיוצרים בניו זילנד
FE
קטגוריה:מכוניות סדאן
מצמן את מרוץ

**מצמן את מרוץ** היא יבואנית, רשת קמעונאית ומפיצת אופניים ואביזרים נלווים. לחברה 19 סניפים בישראל.

## היסטוריה
יסודות הרשת הם בחנות מצמן לאופניים שנוסדה בשנת 1939 בתל אביב והייתה גם יבואנית אופניים, הראשונה שייבאה לארץ ישראל אופניים מקצועיות, אופני המותג RALEIGH. החברה נוהלה על ידי משפחת מצמן עד לשנת 1996. לאחר שהחברה נקלעה לקשיים כספיים, מכרה המשפחה את העסק לאייל ברהמס שהיה ספק של החברה, וחברת מצמן נותרה חייבת לו כספים. ב-1997 שינה ברהמס את שם החברה ל"מצמן סחר".

בשנת 2001 התמזגה חברה מצמן סחר שעסקה באופניים ממותגים ויקרים, עם חברת מרוץ שעיסוקה היה באופניים לא ממותגים וזולים יותר.

בשנת 2002 מיזגה החברה לתוכה את יבואנית מותגי האופניים "מוטופאן", ובשנת 2005 רכשה החברה ומיזגה לתוכה את חברת "ציר מרכזי" שעסקה בתחום אופני היוקרה.

בשנת 2008 קנה בית ההשקעות DBSI, בעל השליטה בחברת טלדור, שליש מהחברה.

כיום (2017) מפעילה הרשת 19 סניפים, אשר שניים מהם פועלים במתכונת "מצמן בעיר". כל הסניפים למעט שניים פועלים בזכיינות. החברה היא יבואנית בלעדית של מותגי אופניים וציוד נלווה, ומשווקת את מוצריה לעשרות נקודות מכירה ברחבי הארץ. החברה היא נותנת החסות לאיגוד התריאטלון ולטריאתלט רון דרמון

## קישורים חיצוניים
* 
* 
* 
* 

## הערות שוליים

קטגוריה:רשתות שיווק בישראל
קטגוריה:ישראל: אופניים
קטגוריה:ישראל: חברות שהוקמו ב-1991
הולדן HX

**הולדןHX** (באנגלית: **Holden HX**) היא  סדרת מכוניות בתצורות : סדאן 4 דלתות, (מכונית סלון), קופה - 2 דלתות, סטיישן, ו-מסחרית אשר יוצרו על ידי ג'נרל מוטורס-הולדן (General Motor Holden) האוסטרלית, חברת בת של קונצרן ג'נרל מוטורס האמריקאית, בין השנים 1976–1977.

בנוסף דגמי "הולדן HX" יוצרו ב-ניו זילנד על ידי "ג'נרל מוטורס ניו זילנד" (General Motors New Zealand).

יוצרו 110,669 יחידות.

## תצורות
* סדאן - 4 דלתות
* קופה - 2 דלתות
* סטיישן - 2 דלתות
* מסחרית - 2 דלתות
* טנדר - 2 דלתות
* אמבולנס

## דגמים
* Kingswood (סדאן)
* Kingswood (סטיישן)
* Belmont (סדאן)
* Belmont (סטיישן)
* Premier (סדאן)
* Premier (סטיישן) 
* Monaro  (קופה - 2 דלתות, 4 דלתות)
* Statesman
* Sandman

## תמונות

קובץ:1976 Holden HX Limited Edition.jpg |הולדן HX Limited Edition - קופה
קובץ:Holden HX LE (15113792416).jpg |הולדן HX Limited Edition - קופה LE
קובץ:Holden HX LE (16035010849).jpg |הולדן HX Limited Edition - קופה LE - מבט לתא הנהג
קובץ:1976-1977 Holden HX Monaro GTS sedan 01.jpg | הולדן HX Monaro GTS sedan 
קובץ:Holden HX Belmont Wagon (9462370497).jpg| הולדן HX Belmont Wagon 
קובץ:Kingswood. (14728815251).jpg | הולדן HX דגם Kingswood (טנדר)
קובץ:1977 Holden Kingswood Utility (HX) (14489217867).jpg | הולדן HX דגם Kingswood (טנדר)
קובץ:Holden Ute 5.0.jpg | הולדן HX דגם Kingswood (טנדר)
קובץ:Holden Kingswood Stationwagon.jpg | הולדן HX דגם Kingswood (סטיישן)
קובץ:1976-1977 Holden HX Kingswood sedan 01.jpg | הולדן HX דגם Kingswood
קובץ:Holden Kingswood HX Sedan.jpg | הולדן HX דגם Kingswood, סדאן
קובץ:Holden Kingswood HX Wagon NSW Fire Brigade (16378934065).jpg | הולדן HX דגם Kingswood
קובץ:Holden HX Kingswood Wagon (15100366247).jpg | הולדן HX דגם Kingswood
קובץ:Statesman Caprice (1976-1977 HX series) 01.jpg |הולדן HX דגם Statesman 
קובץ:1975 HX Statesman Caprice hearse (5113549719).jpg | הולדן HX דגם Statesman
קובץ:Statesman Caprice (1976-1977 HX series) 02.jpg | הולדן HX דגם Statesman
קובץ:Holden Premier (1976-1977 HX series) 03.jpg | הולדן HX דגם Premier
קובץ:Holden Premier (1976-1977 HX series) 04.jpg | הולדן HX דגם Premier 
קובץ:1976-1977 Holden HX Premier Wagon in the SunRice Festival parade in Pine Ave (1).jpg| הולדן HX דגם Premier - סטיישן 
קובץ:1976-79 HX Sandman Van Mint Julip==.JPG | הולדן HX דגם Sandman (מסחרית)
קובץ:Holden HX Sandman Panel Van.jpg | הולדן HX דגם Sandman (מסחרית)


## ראו גם
* הולדן FE
* הולדן אפולו
* הולדן FJ
* הולדן HZ
* הולדן ברוהאם

## קישורים חיצוניים

* הולדן HX דגם Kingswood  (7:11 דקות), יו-טיוב
* הולדן HX דגם Monaro (14:01 דקות), יו-טיוב

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1976
קטגוריה:כלי רכב המיוצרים באוסטרליה
קטגוריה:כלי רכב המיוצרים בניו זילנד
HX
פליצ'יטה סרטורי

**פליצ'יטה סרטורי**  (באיטלקית: **Felicita Sartori**;  1714, פורדנונה –  1760, דרזדן) הייתה ציירת איטלקייה שפעלה בתקופת הרוקוקו. תלמידה של רוֹזָלבָּה קַרִיאֶרָה שכמוה ציירה בעיקר  דיוקנאות בצבעי פסטל.

## קורות חייה
פליצ'יטה נולדה בפורדנונה, כנראה בשנת 1714, אביה היה נוטריון. הדוד שלה אנטוניו דלאגטה (Antonio dall'Agata) שהיה אמן תחריטים היה המורה הראשון שלה. הוא גם קישר אותה לסדנה של רוֹזָלבָּה קַרִיאֶרָה בוונציה, לשם עברה כנראה ב-1728.

ב-1741 סרטורי הוזמנה על ידי פרנץ יוזף הופמן, שהיה שר בממשלתו של אוגוסט השלישי, מלך פולין, לשמש ציירת החצר של המלך. כעבור שנה  נישאה להופמן.

הופמן נפטר ב-1749. קורותיה של סרטורי לאחר מכן לוטות בערפל, הדעה המקובלת היא שנשארה בדרזדן ונפטרה שם ב-1760.

## יצירתה
סרטורי למדה לעבוד בצבעי פסטל בשנותיה כשוליה בסדנה של קַרִיאֶרָה. שם עסקה בהכנת העתקים של הדיוקנאות המקוריות של קַרִיאֶרָה עצמה, חלקן גם בצבעי שמן.

כיום ידועות רק מיניאטורות שלה, 19 מהן במוזיאון בדרזדן. בנוסף לכך, חוקרים משערים, שחלק מהעתקי הדיוקנאות שהוזמנו בסדנה של קַרִיאֶרָה  ששרדו כיום הוכנו על ידי סרטורי.

## קישורים חיצוניים

* סרטורי באנציקלופדיה המקוונת "ציירי פסטל לפני 1800" של Neil Jeffaress (אנגלית).

## הערות שוליים

קטגוריה:ילידות 1714
קטגוריה:ציירות איטלקיות
קטגוריה:ציירים איטלקים במאה ה-18
קטגוריה:ציירות המאה ה-18
קטגוריה:נפטרות ב-1760
הולדן HZ

**הולדן HZ** (באנגלית: **Holden HZ**) היא סדרת מכוניות בתצורות: סדאן 4 דלתות, (מכונית סלון), קופה - 2 דלתות, סטיישן, ומסחרית אשר יוצרו על ידי יצרנית כלי הרכב האוסטרלית ג'נרל מוטורס-הולדן (General Motor Holden), חברת בת של קונצרן ג'נרל מוטורס האמריקאית, בין השנים 1977–1980.

בנוסף דגמי "הולדן HZ" יוצרו ב-ניו זילנד על ידי "ג'נרל מוטורס ניו זילנד" (General Motors New Zealand).

## תצורות
* סדאן - 4 דלתות
* קופה - 2 דלתות
* סטיישן - 5 דלתות
* מסחרית - 2 דלתות
* טנדר - 2 דלתות

## דגמים

* GTS
* Kingswood (סדאן)
* Kingswood (סטיישן)
* One Tonner
* Premier (סדאן)
* Premier (סטיישן)
* Monaro
* Statesman
* Sandman

## תמונות

קובץ:Holden GTS (1977-1979 HZ series) 03.jpg | הולדן HZ דגם GTS 
קובץ:1978 Holden Monaro HZ GTS Sedan (8487578203).jpg | הולדן HZ דגם Monaro GTS 
קובץ:Holden Kingswood HZ Utility.jpg | הולדן HZ דגם GTS 
קובץ:Holden GTS (1977-1979 HZ series) 04.jpg | הולדן HZ דגם GTS  - מבט ללוח הבקרה
קובץ:1979 Holden HZ Monaro GTS Sedan (17124308626).jpg| הולדן HZ דגם GTS 
קובץ:1979 Holden Kingswood (HZ) utility (2015-06-18) 02.jpg| הולדן HZ  דגם Kingswood
קובץ:1978 Holden Kingswood (HZ) station wagon (28182046451).jpg | הולדן HZ  דגם Kingswood
קובץ:2012 NRMA Motorfest - Flickr - NRMA New Cars (63).jpg | הולדן HZ  דגם Kingswood
קובץ:Holden HZ Kingswood SL Wagon (15716784180).jpg | הולדן HZ  דגם Kingswood - סטיישן
קובץ:1980 Holden HZ One Tonner cab chassis 01.jpg| הולדן HZ
קובץ:Holden Premier (1977-1980 HZ series) 02.jpg| הולדן HZ  דגם  Premier (סטיישן) 
קובץ:1979 Holden HZ Sandman Utility.jpg | הולדן HZ דגם  Sandman 
קובץ:Holden HZ Sandman (16220283512).jpg | הולדן HZ דגם  Sandman 
קובץ:Holden HZ Sandman Van.JPG | הולדן HZ דגם  Sandman 
קובץ:Statesman HZ SL-E.jpg | הולדן HZ דגם Statesman SL
קובץ:Statesman de Ville (1977-1980 HZ series) 04.jpg|  הולדן HZ דגם Statesman de Ville   - מבט ללוח הבקרה
קובץ:Statesman de Ville (1977-1980 HZ series) 01.jpg |  הולדן HZ דגם Statesman de Ville  
קובץ:1979 Holden Statesman de Ville (HZ) (26316699625).jpg |  הולדן HZ דגם Statesman de Ville  


## ראו גם
* הולדן FE
* הולדן אפולו
* הולדן FJ
* הולדן HX
* הולדן ברוהאם
* הולדן WB

## קישורים חיצוניים

* הולדן HZ (1:55 דקות), יו-טיוב
* הולדן HZ - מסחרי (8:39 דקות), יו-טיוב

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
קטגוריה:דגמי מכוניות שהושקו ב-1977
קטגוריה:כלי רכב המיוצרים באוסטרליה
קטגוריה:כלי רכב המיוצרים בניו זילנד
HZ
הדיוויזיה ה-356 (ורמאכט)

**הדיוויזיה ה-356** (בגרמנית: **356. Infanterie-Division**) הייתה דיוויזיית חיל רגלים של הורמאכט שלחמה במלחמת העולם השנייה.

## היסטוריה
הדיוויזיה הוקמה ב-1 במאי 1943 בטולון, והועמדה תחת פיקוד אגון פון ניינדורף. בנובמבר אותה שנה הועברה הדיוויזיה לקרואטיה, שם הוצבה כחלק מהקורפוס ה-97, וביוני 1944 הועברה הדיוויזיה לאיטליה, שם לחמה כחלק מהארמייה ה-14, ולאחר מכן כחלק מהארמייה העשירית. בפברואר 1945 הועברה הדיוויזיה להונגריה, שם לחמה במתקפת אגם בלטון, כחלק מהארמייה השישית. לאחר מכן לחמה הדיוויזיה בקרבות בהונגריה ובאוסטריה כחלק מארמיית הפאנצר השישית, ובסוף המלחמה נכנעה לכוחות צבא ארצות הברית בווינר נוישטאדט.

## מפקדים

## קישורים חיצוניים
* הדיוויזיה ה-356 באתר lexikon-der-wehrmacht 

356
מארי, נסיכת אורליאן (1813–1839)

**מארי, נסיכת אורליאן** (בשם מלא בצרפתית: **Marie Christine Caroline Adélaïde Françoise Léopoldine d'Orléans**; 12 באפריל 1813 – 27 בינואר 1839), הייתה בתו של לואי פיליפ, מלך הצרפתים, ואשתו של אלכסנדר, דוכס וירטמברג.

## ביוגרפיה
מארי נולדה ב-12 באפריל 1813 בפאלרמו, לשם ברחו הוריה בעקבות המהפכה הצרפתית, ללואי פיליפ השלישי, דוכס אורליאן ולמריה אמליה מנאפולי וסיציליה, בתם של פרננדו השלישי, מלך סיציליה ומריה קרולינה מאוסטריה. בשנת 1817 השתקעה משפחתה בצרפת, ומארי קיבלה חינוך מעולה כראוי לנסיכה הקרובה למשפחת המלוכה, ובנוסף היא אהבה מאוד פיסול וציור.

במהלך מהפכת יולי 1830 הוכתר אביה כלואי פיליפ, מלך הצרפתים, ולואיז קיבלה את התואר "נסיכת אורליאן". בתחילת 1834 נתן פרננדו השני, מלך שתי הסיציליות את הסכמתו לנישואי מארי עם אחיו הנסיך לאופולדו, רוזן סירקוזה, אולם לאחר ההתקוממות בצרפת באפריל אותה שנה, דרש בית המלוכה הנאפוליטני את חלקה של מארי בנכסי בית אורליאן, ובעקבות כך בוטלו האירוסין.

ב-17 באוקטובר 1837 התחתנה מארי עם אלכסנדר, דוכס וירטמברג, לאחר שהמיר את דתו לדת הקתולית, וממנו נולד לה בנו היחיד:
* פיליפ, דוכס וירטמברג (1838–1917).

בשנת 1838 חלתה מארי בשחפת, ובעקבות כך עברה להתגורר בפיזה, שם האקלים יותר נוח, אולם המעבר לא הועיל, וב-27 בינואר 1839 מתה מארי כתוצאה ממחלתה.

## אילן יוחסין

## קישורים חיצוניים

קטגוריה:בית אורליאן
קטגוריה:פסלות צרפתיות
קטגוריה:פסלים צרפתים
קטגוריה:פסלים צרפתים במאה ה-19
קטגוריה:צרפתיות שנפטרו משחפת
קטגוריה:ילידות 1813
קטגוריה:צרפתים שנולדו ב-1813
קטגוריה:נפטרות ב-1839
קטגוריה:צרפתים שנפטרו ב-1839
טוראיס

**טוּרֵאִיס** (ערבית, **تُرَيْس** - מגן), או **ρ בירכתי הספינה**, הוא כוכב בולט בקבוצת הכוכבים ירכתי הספינה עם בהירות נראית מדרגה 2.81. השם טוראיס ניתן לעיתים גם לכוכב אספידיסקה שבקבוצת שדרית הסמוכה, שמייצג מגן הראלדי על דופן הספינה, בעוד שכוכב זה מייצג מגן נוסף הנמצא בקצה האחורי של הספינה.

## מאפיינים
טוראיס הוא כוכב ענק לבן-צהבהב עם סיווג ספקטרלי F6 II. סיווג זה ניתן על פי מדידה פוטומטרית, כאשר מדידות ספקטרוסקופיות מראות תכונות שמתאימות יותר לכוכב מסוג ספקטרלי F2 או F5 ולכן לפעמים הוא מקבל את הסיווג F5IIkF2IImF5II, שמציין את הסיווג המתאים למדידות הספקטרוסקופיות השונות. מסתו של טוראיס מעט גדולה ממסת שמש, אך רדיוסו גדול פי 3.5 מרדיוס השמש, טמפרטורת פניו כ-6,900 קלווין והוא מאיר בעוצמה של פי 24 מעוצמת ההארה של השמש.

בהירותו של טוראיס משתנה בין דרגות בהירות 2.68 ו-2.87 במחזוריות של 3 שעות, 22 דקות ו-52 שניות או 7.1 מחזורים ביום, והוא מסווג כמשתנה קפאידי ננסי מהסוג של δ במגן. סיבת ההשתנות היא פעימות מחזוריות שגורמות להתנפחות והתכווצות של הכוכב תוך עלייה וירידה בבהירות. זהו אחד המשתנים הקרים ביותר מסוג זה, שכן בדרך כלל משתני δ במגן הם בעלי טמפרטורה של 7,000 - 8,000 קלווין. עם מרחק של כ-63.5 שנות אור ממערכת השמש זהו גם אחד הכוכבים הקרובים ביותר מסוג זה, אך בעבר הוא היה אף קרוב יותר. לפני כ-394,000 שנים הוא היה במרחק של כ-11.6 שנות אור ממערכת השמש, דומה למרחק של פרוקיון כיום, והיה אז אחד הכוכבים הבהירים ביותר בשמי הלילה עם בהירות מדרגה 0.9-.

במרחק זוויתי של כ-27 שניות קשת מטוראיס נמצא כוכב עמום מאוד עם בהירות מדרגה 13.8, אך בשל המרחק הזוויתי הקטן והפרש הבהירויות הגדול, לא ניתן למדוד את תכונותיו. נראה שהכוכבים אינם קשורים זה לזה ורק במקרה נמצאים על אותו קו ראייה, אך אם השניים כן נמצאים באותו מרחק ממערכת השמש, אז בן הזוג העמום הוא ככל הנראה ננס אדום שמקיף את טוראיס במרחק של לפחות 540 יחידות אסטרונומיות.

## קישורים חיצוניים
* טוראיס באתר של ג'ים קלר
* 

## הערות שוליים

קטגוריה:ענקים מסוג F
קטגוריה:משתנים קפאידיים
קטגוריה:קבוצת הכוכבים ירכתי הספינה
מרים וייקסלבראון

**מרים וייקסלבראון** (גרמנית: **Mirjam Weichselbraun**, נולדה ב-27 בספטמבר 1981) היא שחקנית ומנחת טלוויזיה אוסטרית.

## ביוגרפיה
וייקסלבראון נולדה באינסברוק. ב-1999 החלה לעבוד בתחנת רדיו מקומית. ב-2001 הופיעה לראשונה בטלוויזיה בתוכנית תרבות הנקראת "המגזין". היא נבחרה כנערת השנה של מגזין הנוער הגרמני "בראבו" 25,000 מתמודדות.

ב-2002 הצטרפה לצוות ערוץ מוזיקה בקלן הנקרא "VIVA PLUS" ושם הגישה את התוכנית "יום קלן", כעבור שמונה חודשים היא עברה לערוץ MTV גרמניה ובמהלך עבודתה ראיינה בין היתר את ג'ון בון ג'ובי ואת חבריי להקת ניקלבק'

ב-2004 הנחתה את התוכנית "Expedition Austria" הגרסה האוסטרית לתוכנית המציאות הישרדות, ב-2005 הנחתה את תחרות הקדם אירוויזיון האוסטרי ובאותה שנה החלה להנחות את הגרסה האוסטרית של "רוקדים עם כוכבים". היא הנחתה מספר פעמים את טקס פרסי הרומי, פרס הטלוויזיה האוסטרי. היא נבחרה להנחות את אירוויזיון 2015 שנערך בווינה.

היא זכתה במספר פרסים על הנחייתה, בהם בפרס רומי כמגישת הטלוויזיה הפופולרית ביותר. היא השתתפה כשחקנית במספר סרטי קולנוע, ובהם בסרט "H3 – Halloween Horror Hostel", פרודיה על סרטי אימה אמריקאיים.

## קישורים חיצוניים

* 

קטגוריה:שחקניות קולנוע וטלוויזיה אוסטריות
קטגוריה:מנחות טלוויזיה אוסטריות
קטגוריה:מנחי האירוויזיון באוסטריה
קטגוריה:MTV
קטגוריה:סגל ORF
קטגוריה:אוסטריות שנולדו ב-1981
מארי (סרט)

**מארי** (באנגלית: **Marie**) הוא סרט ביוגרפי אמריקאי משנת 1985 המבוסס על מקרה אמיתי, עם סיסי ספייסק בתפקיד הראשי.

התסריט מבוסס על הרומן **Marie: A True Story** מאת פיטר מאס משנת 1983 המתאר את מאבקה של מארי רג'אנטי נגד שחיתות בממשל במדינת טנסי שהצליח לאחר משפט מתוקשר.

פרד תומפסון ייצג אותה במשפט והוא מופיע בסרט בתפקיד עצמו. זו הייתה הופעתו הראשונה בקולנוע ולאחר מכן הופיע עוד בקולנוע ובטלוויזיה.

## תקציר העלילה
מארי רג'אנטי (סיסי ספייסק) היא אם יחידנית הגרה עם שלושת ילדיה אצל אמה בנאשוויל טנסי לשם ברחה מבעל מכה.

לפרנסתה היא עובדת כמלצרית ובאותו הזמן היא לומדת באוניברסיטת ואנדרבילט ומסיימת תואר ראשון בפסיכולוגיה וספרות אנגלית.

היא נפגשת במקרה עם ידי שלה מהאוניברסיטה, אדי סיסק (ג'ף דניאלס) המשמש יועץ משפטי למושל טנסי ריי בלנטון.

סיסק הוא איש אמונו של המושל וממלא את רצונותיו לטוב ולרע. הוא ממנה את מארי לקצינת הסגרה מטעם הממשל ולאחר מכן למקשרת בין הממשל לוועדת השחרורים והחנינות שבראה עומד צ'ארלס טרובר (מורגן פרימן).

תוך עבודה היא מקבלת כל הזמן בקשות מסיסק על טיפול שונה אצל שפוטים שונים לפי בקשתו של המושל שחלק מהם היו קשורים למערכת הבחירות שלו.

בהתחלה היא משתפת פעולה למרות תהיות. היא מתקבלת לריאיון עם המושל (דון הוד) שמתרשם ממנה ובטוח שתמלא את תפקידה לפי רצונו. הוא ממנה אותה לראש ועדת השחרורים והחנינות של טנסי.

מארי מתחילה לגלות שחיתות ומתן שוחד לאנשי ממשל ובראשם סיסק המפעיל עליה לחצים למתן חנינות ושחרורים מוקדמים לנותני השוחד. היא פונה בחשאי ל-FBI שמתחיל בחקירה חשאית אבל הדבר מודלף לתקשורת.

המושל מפטר את מארי בנאום משודר בטלוויזיה בגלל פגמים שנתגלו בעבודתה כמו דיווח שגוי על חופשות ושעות עבודה.

מארי מחליטה לתבוע את המושל על פיטורים שרירותיים. אחד מעמיתיה לעבודה, קווין מקורמק (קית' שרבייקה) מתנדב לשמש לצידה כעד מרכזי היות שיש לו חומר מפליל על השחיתות בשלטון אבל הוא נמצא חנוק בחדרו.

למרות שמצבה חסר סיכוי היא מחליטה להמשיך במשפט בו מייצג אותה עורך הדין פרד תומפסון (פרד תומפסון בתפקיד עצמו).

בסיום המשפט קובע חבר המושבעים כי אכן פיטוריה של מארי היו שרירותיים.

בסוף הסרט מופיעות כתוביות המתארות כי לאחר שזכתה מארי במשפט פתחה הבולשת הפדרלית בחקירה. ב-1981 נשלח אדי סיסק לכלא על קבלת שוחד לחנינות. המושל בלאנטון הודח מכהונתו על הפרות חוק החנינה וב-1983 נשפט ונשלח למאסר באשמת שחיתות.

## קישורים חיצוניים

* קדימון לסרט מארי, באתר יוטיוב

קטגוריה:סרטי 1985
קטגוריה:סרטים באנגלית
קטגוריה:סרטים אמריקאיים המבוססים על סיפור אמיתי
קטגוריה:סרטים אמריקאיים מבוססי ספרים
קטגוריה:סרטי מטרו גולדווין מאייר
קטגוריה:סרטי בית משפט אמריקאיים
קטגוריה:סרטי דרמה אמריקאיים
קטגוריה:סרטי רוג'ר דונלדסון
ג'ורדן פיקפורד

**ג'ורדן לי פיקפורד** (באנגלית: **Jordan Lee Pickford**; נולד ב-7 במרץ 1994) הוא כדורגלן אנגלי המשחק בעמדת השוער באברטון ובנבחרת אנגליה.

## קריירת מועדונים
### סנדרלנד והשאלות
פיקפורד הצטרף לאקדמיה של סנדרלנד בגיל שמונה, ובשנת 2010 קודם לקבוצת המילואים.

ב-2011 חתם על החוזה המקצועי הראשון עם המועדון. ושנה לאחר מכן חתם על הארכת חוזה עם המועדון.

בינואר 2012 עבר בהשאלה לדרלינגטון מהנשיונל ליג.

ב-25 בפברואר 2013 הושאל לאלפרטון טאון.

ב-2 באוגוסט 2013 הושאל לברטון אלביון מהפוטבול ליג השנייה, וערך הופעת בכורה כבר למחרת מול צ'לטנהאם טאון. אף על פי כן, השאלתו הסתיימה ב-17 באוגוסט. ב-13 בספטמבר הצטרף מחדש בהשאלה לברטון.

פיקפורד הצטרף לקרלייל יונייטד ב-8 בפברואר 2014. הופעות טובות גרמו למועדון להאריך את תקופת ההשאלה והוא סיים את העונה עם 18 הופעות ליגה. בסיום עונת 2013/2014 חתם על חוזה לארבע שנים נוספות בסנדרלנד.

ב-21 ביולי 2014 הצטרף לברדפורד סיטי מהפוטבול ליג הראשונה בהשאלה לעונה אחת. הוא ערך את הופעת הבכורה שלו ב-9 באוגוסט, בניצחון 2–3 נגד קובנטרי סיטי.

ב-31 ביולי 2015, הצטרף בהשאלה לפרסטון נורת' אנד ושיחק לראשונה בצ'מפיונשיפ. ב-11 באוקטובר ערך את הופעת הבכורה ושמר על שער נקי ב-0-0 מול מידלסברו.

### חזרה לסנדרלנד
ב-1 בינואר 2016 חזר לסנדרלנד, כאשר הקבוצה נאבקה על מקומה בפרמייר ליג. הוא ערך את הופעת הבכורה שלו בקבוצה ב-9 בינואר, בהפסד 1–3 לארסנל בגביע ה-FA. את הופעת הבכורה בפרמייר ליג ערך ב-16 בינואר נגד טוטנהאם הוטספר בהפסד 1–4. ב-26 בינואר חתם על חוזה חדש במועדון עד שנת 2020.

### אברטון
ב-15 ביוני 2017 חתם באברטון על חוזה לחמש שנים. סכום ההעברה היה 25 מיליון לירות שטרלינג, סכום שהפך אותו לשוער הרביעי היקר בהיסטוריה, לשוער הבריטי היקר בהיסטוריה ולשחקן היקר בתולדות אברטון.

את הופעת הבכורה ערך ב-12 באוגוסט בניצחון של אברטון 0–1 על סטוק סיטי. בסיום עונת 2017/2018 נבחר לשחקן העונה של אברטון.

## קריירה בינלאומית
[ממוזער|330x330 פיקסלים|פיקפורד במדי [נבחרת אנגליה בכדורגל|נבחרת אנגליה ב-2018]]
פיקפורד יצג את נבחרת אנגליה מגילאי עד 16 עד לגילאי 21, מאז אוקטובר 2009.

ב-25 באוגוסט 2015 זומן לראשונה לסגל הנבחרת עד גיל 21. הוא ערך את הופעת הבכורה שלו במשחק ידידות נגד ארצות הברית עד גיל 23 ב-3 בספטמבר 2015.

ב-24 באוגוסט 2017 זומן לראשונה לסגל הנבחרת הבוגרת של אנגליה למשחקי מוקדמות מונדיאל 2018 נגד מלטה וסלובקיה. מאוחר יותר נאלץ לעזוב את האימונים עקב פציעה. את הופעת הבכורה שלו ערך במשחק ידידות ב-10 בנובמבר 2017 ב-0-0 מול גרמניה.

פיקפורד זומן לסגל הנבחרת לקראת מונדיאל 2018 ופתח בהרכב הנבחרת בכל משחקי הבתחרות כל הדרך למקום הרביעי. בשמינית הגמר עזר לנבחרת לגבור בבעיטות עונשין מ-11 מטר נגד קולומביה כשהוא עוצר שתי בעיטות. ברבע הגמר שמר על רשת נקייה מול שוודיה בניצחון 0–2 והעפיל עם הנבחרת לחצי גמר לראשונה מאז 1990.

נכלל בסגל נבחרת אנגליה לטורניר מונדיאל 2022.

## חיים אישיים
לפיקפורד ולאשתו מייגן דייויסון נולד בן בשנת 2019.

## תארים
* שחקן העונה של אברטון: 2017/2018, 2021/2022, 2022/2023, 2023/2024

## קישורים חיצוניים

## הערות שוליים

קטגוריה:כדורגלנים אנגלים
קטגוריה:שוערי כדורגל אנגלים
קטגוריה:כדורגלני סנדרלנד
קטגוריה:כדורגלני בורטון אלביון
קטגוריה:כדורגלני קרלייל יונייטד
קטגוריה:כדורגלני ברדפורד סיטי
קטגוריה:כדורגלני פרסטון נורת' אנד
קטגוריה:כדורגלני אברטון
קטגוריה:כדורגלני נבחרת אנגליה
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:אנגלים שנולדו ב-1994
ולאסטימיל פטרז'לה

**ולאסטימיל פטרז'לה** (בצ'כית: **Vlastimil Petržela**; נולד ב-20 ביולי 1953 בפרוסטיוב, צ'כוסלובקיה) הוא כדורגלן עבר ומאמן כדורגל צ'כי.

כשחקן השתתף במונדיאל 1982 בהרכב נבחרת צ'כוסלובקיה ושיחק במספר קבוצות צ'כיות. בשנת 1985 פרש ממשחק פעיל ושנה לאחר מכן מונה לעוזר מאמן בסלביה פראג ובשנת 1992 מונה למאמן ראשי בסלובן ליברץ. בשנת 1995 התמנה למאמן ספרטה פראג ותחתיו זכתה הקבוצה בגביע הלאומי.

משנת 1996 ועד 2002 אימן את בוהמיאנס 1905 ולמשך עונה אחת אימן את מלאדה בולסלאב לפני שהוזמן לרוסיה לאמן את קבוצת הכדורגל זניט סנקט פטרבורג, אותה אימן מה-29 בנובמבר 2002 עד ה-3 במאי 2006. תחתיו הקבוצה זכתה בגביע הליגה הרוסית וסיימה במקום השלישי באליפות והעפילה לשלב רבע גמר גביע אופ"א. מאוגוסט 2007 עד ינואר 2008 אימן את נפטצ'י באקו האזרית ולאחר מכן אימן מספר קבוצות בליגה הצ'כית.

כיום מאמן קבוצת ילדים בעיר ולאשים בצ'כיה.
## תארים
### כמאמן
;ספרטה פראג
*הגביע הצ'כי בכדורגל: 1995/1996
;זניט סנקט פטרבורג
*גביע הליגה הרוסית: 2003

## קישורים חיצוניים

* פרופיל באתר zenit-history.ru

## הערות שוליים

קטגוריה:כדורגלנים צ'כים
קטגוריה:כדורגלנים צ'כוסלובקים
קטגוריה:חלוצי כדורגל צ'כים
קטגוריה:חלוצי כדורגל צ'כוסלובקים
קטגוריה:פרוסטיוב: כדורגלנים
קטגוריה:כדורגלני סלביה פראג
קטגוריה:כדורגלני מונדיאל 1982
קטגוריה:מאמני כדורגל צ'כים
קטגוריה:מאמני זניט סנקט פטרבורג
קטגוריה:מאמני נפטצ'י באקו
קטגוריה:מאמני כדורגל זרים ברוסיה
קטגוריה:ילידי 1953
ביואיק וילדקאט

**ביואיק וילדקאט** (באנגלית: **Buick Wildcat**) היא מכונית סלון אשר הוגדרה כ"מכונית שרירים", אשר יוצרה על ידי חטיבת ביואיק בקונצרן המכוניות ג'נרל מוטורס ה-אמריקאית בין השנים 1963–1970.

## תצורות "ביואיק וילדקאט "
* סדאן - 4 דלתות
* קבריולה - 2 דלתות
* הרדטופ - 2 דלתות (קופה)
* הרדטופ - 4 דלתות

## דורות "ביואיק וילדקאט"
* דור ראשון (יוצר בין השנים 1963-1964)
* דור שני (יוצר בין השנים 1970-1965)
## תמונות

קובץ:Buick Wildcat (4548412575).jpg | ביואיק וילדקאט  - 4 דלתות, סדאן
קובץ:1963 Buick Wildcat -- 06-18-2011 2.jpg | ביואיק וילדקאט קבריולט, שנת 1963
קובץ:1963 Buick Wildcat Convertible - Flickr - Sicnag.jpg | ביואיק וילדקאט קבריולט, שנת 1963
קובץ: 1967 Buick Wildcat - Flickr - denizen24 (3).jpg | ביואיק וילדקאט 2 דלתות, הרדטופ, שנת 1967
קובץ:1967 Buick Wildcat - Flickr - denizen24 (2).jpg | ביואיק וילדקאט 2 דלתות, הרדטופ, שנת 1967
קובץ:Marengo St Wildcat 2.jpg | ביואיק וילדקאט - סדאן
קובץ:Buick Wildcat 1966 (6954326684).jpg | ביואיק וילדקאט, שנת 1966 - סדאן
קובץ:02-1968 Wildcat Custom - Side View.jpg | ביואיק וילדקאט, שנת 1968 - סדאן
קובץ:Buick Wildcat (10004867964).jpg | ביואיק וילדקאט - סדאן
קובץ:06-1968 Wildcat Custom - Frt Seat Interior.jpg | ביואיק וילדקאט, שנת 1968 - מבט לתא הנהג
קובץ: Buick Wildcat.jpg | ביואיק וילדקאט
קובץ:Super Wildcat 425ci 390hp Engine.jpg|ביואיק וילדקאט  - מנוע 8 צילינדרים, 390 כ"ס
קובץ:05-1968 Wildcat Custom - Dash.jpg | ביואיק וילדקאט, שנת 1968 - מבט ללוח הבקרה



## [[מכונית קונספט]] "ביואיק וילדקאט" שנת 1954
בשנת 1954 בנתה חברת ביואיק "אב טיפוס" לדגם מכונית קונספט אשר הייתה קרויה "ביואיק וילדקאט". נבנו 5 יחידות.

יצור הדגם לא המשיך לפסי הייצור.

הדגם עוצב על ידי "Harley Earl" והיה קרוי "ביואיק וילדקאט 2"  Buick Wildcat II).


קובץ:1954 Wildcat II (6333760630).jpg|ביואיק וילדקאט  קונצפט, שנת 1954
קובץ: 1954 Buick Wildcat II (6326258819).jpg | ביואיק וילדקאט  קונצפט, שנת 1954
קובץ:1954 Buick Wildcat II - Front View (9200682662).jpg | ביואיק וילדקאט  קונצפט, שנת 1954
קובץ:1954 Buick Wildcat II - Rear (9200681594).jpg | ביואיק וילדקאט  קונצפט, שנת 1954
קובץ:1954 Buick Wildcat II - Badge (9200698632).jpg | לוגו ביואיק וילדקאט 2  



## ראו גם
* ביואיק צנטוריון
* ביואיק אפולו

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות קופה
קטגוריה:מכוניות שרירים
קטגוריה:דגמי מכוניות שהושקו ב-1963
קטגוריה:מכוניות אמריקאיות
קטגוריה:מכוניות קונספט
וילדקאט
מריה תרזה, ארכידוכסית אוסטריה (1845–1927)

**מריה תרזה, ארכידוכסית אוסטריה** (15 ביולי 1845 – 8 באוקטובר 1927), הייתה בתו של הארכידוכס אלברכט, דוכס טשן, ואשתו של פיליפ, דוכס וירטמברג.

## ביוגרפיה
מריה תרזה נולדה ב-15 ביולי 1845 בווינה, לארכידוכס אלברכט, דוכס טשן ולהילדגרד, נסיכת בוואריה, בתם של לודוויג הראשון, מלך בוואריה ותרזה, נסיכת סקסוניה-הילדבורגהאוזן.

ביוני 1862 ביקש לואיש הראשון, מלך פורטוגל את ידה של מריה תרזה, לאחר שאחיו פדרו החמישי, מלך פורטוגל, הנסיך ז'ואאו, דוכס באג'ה ופרננדו, נסיך פורטוגל מתו בשנת 1861 ללא ילדים, אולם אביה סירב להצעה בטענה כי היא עודנה צעירה ועליה לסיים את לימודיה, ובעקבות כך התחתן לואיש עם מריה פיה, נסיכת סבויה.

ב-18 בינואר 1865 התחתנה מריה תרזה עם פיליפ, דוכס וירטמברג, ממנו היו לה 5 ילדים. בשנת 1866 עברו בני הזוג להתגורר בארמון בווינגשטראסה בווינה, אולם 5 שנים מאוחר יותר מכרו את הארמון לקבוצת משקיעים, אשר פתחו בו בשנת 1873 את "מלון אימפריאל".

בשנת 1917 מת בעלה פיליפ, דוכס וירטמברג, וב-8 באוקטובר 1927 מתה מריה תרזה בביתה בטיבינגן.

## משפחתה
ב-18 בינואר 1865 התחתנה מריה תרזה עם פיליפ, דוכס וירטמברג. ממנו היו לה 5 ילדים:
* אלברכט, דוכס וירטמברג (1865–1939), גנרל-פלדמרשל גרמני, שפיקד על הארמייה הרביעית ועל קבוצת הארמיות אלברכט במלחמת העולם הראשונה
* מריה אמליה, דוכסית וירטמברג (1865–1883)
* מריה איזבלה, דוכסית וירטמברג (1871–1904), התחתנה עם יוהאן גאורג, נסיך סקסוניה
* רוברט, דוכס וירטמברג (1873–1947), התחתן עם מריה אימקולאטה, ארכידוכסית אוסטריה
* אולריך, דוכס וירטמברג (1877–1944)

## אילן יוחסין

## קישורים חיצוניים

* 

קטגוריה:בית הבסבורג
קטגוריה:ילידות 1845
קטגוריה:אוסטרים שנולדו ב-1845
קטגוריה:נפטרות ב-1927
קטגוריה:נפטרים ב-1927
הילדגרד, נסיכת בוואריה

**הילדגרד, נסיכת בוואריה** (בגרמנית: **Hildegard von Bayern**; 10 ביוני 1825 – 2 באפריל 1864), הייתה בתו של לודוויג הראשון, מלך בוואריה, ואשתו של הארכידוכס אלברכט, דוכס טשן.

## ביוגרפיה
הילדגרד נולדה ב-10 ביוני 1825 בווירצבורג, שהשתייכה לממלכת בוואריה, ללודוויג הראשון מלך בוואריה ולתרזה, נסיכת סקסוניה-הילדבורגהאוזן, והייתה אחותם הצעירה של מקסימיליאן השני, מלך בוואריה ואותון, מלך יוון.

ב-1 במאי 1844 התחתנה הילדגרד במינכן עם הארכידוכס אלברכט, דוכס טשן, ממנו נולדו לה 3 ילדים. לאחר לידת בתה מתילדה לא יכלה הילדגרד ללדת עוד ילדים, ובעקבות כך אימץ בעלה את אחיינו פרידריך, ארכידוכס אוסטריה, שירש את נחלותיו ותאריו לאחר מותו.

הילדגרד הייתה בקשרים טובים מאוד עם בת דודתה הקיסרית סיסי, והייתה אחת מאנשי סודה. במרץ 1864 ביקרה הילדגרד במינכן עקב הלוויית אחיה מקסימיליאן השני, מלך בוואריה, ובמהלך שהותה חלתה בדלקת ריאות, ממנה מתה ב-2 באפריל.

## משפחתה
ב-1 במאי 1844 התחתנה הילדגרד במינכן עם הארכידוכס אלברכט, דוכס טשן, ממנו נולדו לה 3 ילדים:
* מריה תרזה, ארכידוכסית אוסטריה (1845–1927), התחתנה עם פיליפ, דוכס וירטמברג.
* קרל, ארכידוכס אוסטריה (1847–1848), מת מאבעבועות שחורות.
* מתילדה, ארכידוכסית אוסטריה (1849–1867), נקברה באחוזת הקברים הקיסרית בווינה.

## אילן יוחסין

## קישורים חיצוניים

* 

קטגוריה:בית ויטלסבאך
קטגוריה:ילידות 1825
קטגוריה:נפטרות ב-1864
אגני-5

**אגני-5** (בהינדית: **अग्नि पंचम**) הוא טיל בליסטי בין-יבשתי שפותחה על ידי ה-DRDO של הודו. אגני-5 הוא חלק מסדרת הטילים אגני, שהייתה אחד הענפים המרכזיים בתוכנית לפיתוח טילים מונחים (IGMDP) המקורית של הודו.

## נתונים
בתחילה סירב ה-DRDO לחשוף את הטווח של אגני-5,  אולם מאוחר יותר, תיאר ראש ה-DRDO טווח של כ 5,500–5,800&#x20;ק"מ. דו וונלונג, חוקר באקדמיה למדעים צבאיים של ה-PLA, אמר ל-Global Times כי הטיל בעל טווח של כ-8,000 ק"מ.

מרכז הביון (NASIC) של חיל-האוויר האמריקאי העריך כי עד יוני 2017 לא היו עדיין טילי אגני-5 בפריסה מבצעית.

באפריל 2012, הודיעה הודו כי שיגרה בהצלחה טיל "אגני-5" בעל טווח של 5,000 קילומטר המסוגל לשאת ראש נפץ גרעיני, שמעניק לה, לראשונה, את האפשרות לתקוף ערים גדולות בסין, לרבות בייג'ינג ושנחאי.

## ראו גם
* Agni-P
* אגני-6

## קישורים חיצוניים

## הערות שוליים

קטגוריה:טילים בליסטיים הודיים
קטגוריה:טילים בליסטיים בין-יבשתיים
קטגוריה:DRDO
קטגוריה:תוכנית הגרעין של הודו
קטגוריה:2012 בהודו
מושב לצים

**מושב לצים** הוא ביטוי מקראי המופיע במזמור הראשון בספר תהלים:

לביטוי פרשנות רחבה, שעיקרה הוא מושב משותף של אנשים שאינם עוסקים בדברי תורה וחכמה וכתוצאה מכך ישיבתם מאופיינת בקלות דעת וחוסר רצינות כלפי כל דבר ועניין, וזו תכונה שלילית בראי היהדות.

לפי המשנה במסכת אבות, על אדם להעביר את זמנו בעיסוק מהותי ומועיל, ולא להשחית את זמנו לריק בבטלה או בבדיחות הדעת. אם צריך לעבוד - יש לעבוד, אם הזמן לאכול - יש לאכול, ואם אין משהו קונקרטי שיש לבצעו, מוטב לקרוא וללמוד דברי תורה.

הגמרא במסכת קידושין מגדירה "לץ" מי שאינו עוסק במקרא, במשנה או ב"דרך ארץ" - פרנסה. כלומר: מי ש"מבלה" את זמנו, בהבלים. במסכת עבודה זרה מגדירה הגמרא כ"מושב לצים" ישיבה בתיאטראות שעיסוקם הוא להצחיק את האנשים, פעילות שכל מטרתה היא בידור והנאה רגעית. מכאן גוזרים רבים איסור על ישיבה משותפת באירועים בידוריים, צפייה בתוכניות וסרטים שאין בהם תועלת או הרחבת דעת או צפייה באירועי ספורט וכיוצא בזה.

## ראו גם
*ליצנות (יהדות)

## קישורים חיצוניים
* 

## הערות שוליים

קטגוריה:ניבים וביטויים תנ"כיים
קטגוריה:ליצנות
ריץ' קידס מבוורלי הילס

**ריץ' קידס מבוורלי הילס** או **#ריץ' קידס מבוורלי הילס** היא סדרת ריאלטי אמריקנית שהופיעה לראשונה ב-19 בינואר 2014 ב. הסדרה מתמקדת בהצגת חייהם של בני נוער, ילדים להורים מיליונרים-מיליארדים בירושה, לראווה.

## הפקה
התוכנית הועלתה לשידור ב-19 בינואר 2014. בכיכובם של דורותי וואנג, מורגן סטיוארט, רוקסי סוולטי, ברנדן פיצפטריק, ג'וני דרובל, איי ג'ונסון.

ב-26 במרץ 2014 הוכרז כי התוכנית תזכה לעונה שנייה, אשר הוצגה ב-3 באוגוסט 2014, לעונה זו הצטרפה ביאנקה אספדה, באותה השנה הוכרז כי איי ג'יי ג'ונסון יקבל תוכנית משלו בשם EJNYC.

בחודש דצמבר 2015, הוכרז כי  חידשה את המופע לעונה רביעית שהוצגה ב-1 במאי 2016. במהלך העונה השלישית הציע ברנדן פיצפטריק הצעת נישואים למורגן סטיוארט, הנישואים התקיימו במהלך העונה הרביעית.

לאור חילוקי דעות עם יתר משתתפי התוכני בשנת 2016, הוכרז גם רוקסי סוולטי פורשת מהסדרה.

בשנת 2016, הוכרז כי ביאנקה אספדה תצטרף לתוכנית. ב-3 בנובמבר 2016 הוכרז כי שידורי המופע לא ישנו. כמו כן הוכרז כי דורותי וואנג תככב בעונה השנייה רווקים מפורסמים.

## קישורים חיצוניים
* 

## הערות שוליים

קטגוריה:תוכניות ערוץ E!
קטגוריה:בוורלי הילס בתוכניות טלוויזיה
קטגוריה:תוכניות טלוויזיה אמריקאיות שעלו לשידור בשנות ה-2010
נדן

[טקסט=נדני ברונזה מ1–200 לספירה בשני צבעים|ממוזער|נדני [ברונזה, מהשנים 1–200 לספירה, בשני צבעים]]
**נדן** הוא בית קיבול עבור החזקת חרב, סכין, או להב גדול אחר. נדנים היו עשויים חומרים רבים במשך אלפי שנים: עור, עץ, ומתכות כגון פליז או פלדה.

## נדן בתרבות הישראלית
נדן מוזכר באחד הבתים בשיר "בלדה לשוטר" שכתב אהוד מנור והלחינה נורית הירש. השיר נכלל בפסקול הסרט השוטר אזולאי, שיצא ב־1971 בביצוע אושיק לוי.

בּוֹקֶר אָפֹר בָּאֲוִיר הַסִּמְטָאוֹת כְּבָר לֹא שֶׁלּוֹ,

שׁוּב אוֹמְרִים לוֹ לֵךְ, שׁוּב אוֹמְרִים לוֹ בֹּא.

בּוֹקֶר אָפֹר בָּאֲוִיר שׁוּב מְשַׁנֶּה אֶת הַתְּמוּנָה,

**שֶׁמֶשׁ אַט יוֹצֵאת מִנְדַנָה.**

## סוגים
בדרך כלל, נדנים היו מתוחים מהחגורה או מחגורת כתף שנקראת baldric.

## נדנים קדומים
נדני עץ היו מכוסים בדרך כלל בבד או עור, וגרסאות העשויות רק מעור בדרך כלל נשאו חלקי מתכת להגנה נוספת ונוחות. להבים יפניים, לעומת זאת, בדרך כלל הלהב שלהם מוגן על ידי נדן עץ שנקרא saya. נדנים רבים של היוונים והרומאים היו קטנים וקלים. הם נועדו להחזיק את החרב ולא להגן עליה. הנדנים היו פריטים פופולריים להצגה של עושר בקרב האליטות בתקופת הברזל האירופית, ולעיתים קרובות מעוטרים בצורה מסובכת. מעט ידוע על נדנים מתקופת הברזל המוקדמת, משום שהיו עשויים מעץ. עם זאת, בתקופת הברזל המאוחרת והאחרונה, הפך הנדן לחשוב במיוחד ככלי דקורטיבי. לאחר שנת 200 לפנה"ס, כבר היו נדנים מעוטרים ממתכת. מספר נדנים עתיקים נמצאו עם ביטנת פרווה מבפנים. הפרווה שמרה נראה שמרה על הלהב מחלודה. הפרווה איפשרה גם שליפה חלקה ומהירה יותר.

## נדנים מודרניים
[טקסט=חרב מונגולית עם נדן משובץ|ממוזער|חרב [מונגולים|מונגולית עם נדן משובץ]]
[טקסט=ציור של [סמוראי יפני לובש חרב על הגב|ממוזער|ציור של סמוראי יפני לובש חרב על הגב]]
נדני מתכת הפכו פופולריים באירופה של תחילת המאה ה-19, ובסופו של דבר החליפו את רוב סוגי האחרים. מתכת הייתה עמידה יותר מאשר עור והחזיקה מעמד טוב יותר בעת שימוש בשטח, במיוחד בקרב חיילים הרכובים על סוסים. בנוסף, מתכת הציגה מראה צבאי יותר, כמו גם קישוט. אף על פי כן, נדני עור מעולם לא איבדו את חינם בקרב המשתמשים הצבאיים שהשתמשו בהם עד מאוחר מאוד, גם במלחמת האזרחים האמריקאית (1861–1865).
כמו כן כמה כוחות משטרה צבאיים, פטרולים של חיל הים, אוכפי חוק וקבוצות אחרות השתמשו בנדני עור כסוג של אלתור.

נדנים על הגב לא היו מצויים והיו בשימוש רק על ידי קומץ שבטים קלטיים, ורק בחרב קצרה מפני שכמעט בלתי אפשרי לשלוף חרב בשתי ידיים, וקשה להפליא לשלוף את החרב ביד אחת מתוך נדן על הגב. תיאורים נפוצים של חרבות ארוכות נמשכות מאחור הם המצאה מודרנית, ונהנו מפופולריות רבה בספרות ובפנטזיה, משום שמאמינים באופן לא נכון כי היו נפוצים בימי הביניים. יש ממצאים מצומצמים מחיתוכי העץ ושברי טקסטיל, שהפרשים המונגוליים, והחיילים הסינים, הסמוראים היפנים והאבירים האירופיים לבשו חרב על הכתף, ואפשרו להבים ארוכים יותר שיהיו קשורים לאורך הגב.

בספר "הקלטים הקדומים" של ברי קונליף, בעמ' 94, כותב קונליף: "כל חלקי הציוד [מגן, חניתות, חרבות, דואר] המוזכרות בטקסטים, משתקפים בתיק הארכאולוגי ובאיקונוגרפיה ששרדה, לפעמים אפשר לזהות וריאציות אזוריות: למשל, החרב הייתה תלויה לפעמים על הגב, ולכן היה צורך למשוך אותה מעבר לכתף מאחורי הראש".

## מונחים נפוצים
החלק שבו הלהב נכנס לעור או לנדן המתכת נקראת **הגרון**, שהוא לעיתים קרובות החלק שמעל **הר הנדן**, או **התליון**, הנושא את טבעת הנשיאה.

נקודת הלהב בנדני עור מוגנת בדרך כלל על ידי קצה מתכת.

## ראו גם
* חרב
* ניצב (חרב)

## קישורים חיצוניים

קטגוריה:חרבות
קטגוריה:כלי קיבול
יחסי בורונדי–צרפת

**יחסי בורונדי–צרפת** הם היחסים הדיפלומטיים הרשמיים שבין **[[בורונדי|הרפובליקה של בורונדי]]** לבין **[[צרפת|הרפובליקה הצרפתית]]**.

## סקירה כללית
בורונדי היא מדינה שקיבלה עצמאות מבלגיה כחלק מעצמאות מדינות האימפריה הבלגית. צרפתית היא אחת השפות הרשמיות והמדינה חברה בארגון לה פרנקופוני. צרפת הכירה בבורונדי וכוננה איתה יחסים עוד זמן קצר אחרי עצמאותה. צרפת השעתה את היחסים הדיפלומטיים שלה עם בורונדי בין השנים 1996–1998 במהלך מלחמת האזרחים בבורונדי.

שגרירות צרפת בבורונדי נפתחה ביולי 1962 והסכם הראשון בין המדינות נחתם שנה לאחר מכן, ב-1963, בנוגע לשיתוף פעולה טכני ותרבותי בין שתי הממשלות ושני העמים.

שתי המדינות היו אחת נגד השנייה בנוגע למשפט של העיתונאי הבורונדי מוסלמי חסן רובקוקי בשנת 2001. צרפת ייצגה את הליברליות וביקרה באופן חריף את בורונדי על שליחת העיתונאית למאסר עולם. מקרה זה עורר את העיתונאים הצרפתים (וכל הכותבים בצרפתית) ליציאה למאבק על ההגנה על חופש העיתונות. בעקבות לחצים מצד מדינות המערב ובראשותן צרפת ובלגיה, הופחת עונשו של רובקוקי לשלוש שנים בלבד בשנת 2013 והוא שוחרר מסיבות בריאותיות בסוף 2013.

## ביקורים מדרג גבוה
### מבורונדי לצרפת
* 28 בספטמבר 1979 - ביקור של הנשיא הבורונדי בפריז.
* 25 ביוני 1983 - ביקור של הנשיא הבורונדי בפריז.
* 3 במרץ - 8 במרץ 1998 - ביקור של הנשיא הבורונדי בדרום צרפת.
* 11 בדצמבר - 12 בדצמבר 2000 - כנס על בורונדי בפריז בנוכחות הנשיא הבורונדי.
* 15 בפברואר - 16 בפברואר 2004 - ביקור של הנשיא הבורונדי בפריז.
* 9 בנובמבר - 10 בנובמבר 2016 - ביקור בצרפת של הנשיא הבורונדי.
* 11 במרץ 2013 - ביקור בצרפת של הנשיא הבורונדי.

### מצרפת לבורונדי
* 11 באוקטובר 1982 - פסגת צרפת אפריקה בבוג'ומבורה במעמד נשיא צרפת פרנסואה מיטראן.
* 23 בינואר 2002 - ביקור משותף בבורונדי של שרי החוץ הבריטי והצרפתי.

## ייצוג
* בורונדי מיוצגת בצרפת בדרג השגרירות באמצעות שגרירות שהיא מחזיקה בפריז. בורונדי מיוצגת בצרפת גם בדרג הקונסולרי באמצעות 4 קונסוליות רשמיות בערים: בורדו, ליון, מונפלייה, ונאנט.
* צרפת מיוצגת בבורונדי בדרג השגרירות באמצעות שגרירות שהיא מחזיקה בבוג'ומבורה.

## קישורים חיצוניים
* France and Burundi, משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
אגני-6

**אגני-6** (בהינדי: **अग्नि-6**) הוא טיל בליסטי בין-יבשתי המפותח על ידי ה-DRDO עבור פיקוד הכוחות האסטרטגיים (SFC) של הכוחות המזוינים של הודו.

## תיאור
אגני-6 מתוכנן להיות טיל בליסטי 4-שלבי. אגני-6 צפוי להיות בעל יכולות MIRV, כמו גם MaRV. ראשי נפץ אלו הניתנים לתמרון ייתנו לאגני-6 טווח מורחב, אך טרם פורסם נתון מספרי בנושא. אגני-6 יהיה גבוה מקודמו אגני-5, ותוכנן לעבור ניסוי ראשון ב-2017 ממשלת הודו עדיין לא לאשר את הפרויקט, למרות DRDO השלים כל החישובים התחיל את עבודות הנדסיות.

## הערות שוליים

קטגוריה:טילים בליסטיים הודיים
קטגוריה:טילים בליסטיים בין-יבשתיים
קטגוריה:טילים בעלי יכולת MIRV
קטגוריה:DRDO
קטגוריה:תוכנית הגרעין של הודו
EJNYC

**EJNYC** היא תוכנית מציאות אמריקנית, בכיכובו של איי ג'יי ג'ונסון, בנו של מג'יק ג'ונסון, שהוענקה לו בעקבות כיכובו בריץ' קידס מבוורלי הילס שהופיעה לראשונה ב-19 ביוני 2016 ב. התוכנית עוקבת אחר חיו של ג'ונסון ומשפחתו בניו יורק.

## הפקה
בתוכנית מתוארים חיו של איי ג'יי ג'ונסון כבנו של איי ג'יי ג'ונסון וכאח לאחות חורגת המחפשת אחר אמה הביולוגית, המתגלה כאישה דלת אמצעים שנאלצה למסור את ביתה לאימוץ עקב חוסר אמצעים. במהלך שידורי התוכנית גם דורותי וואנג הראתה נוכחות.

שידורי התוכנית החלו ב-19 ביוני 2016 ב-3 בנובמבר 2016 הוחלט על ביטול התוכנית.

## קישורים חיצוניים
* 

## הערות שוליים

קטגוריה:תוכניות ערוץ E!
קטגוריה:תוכניות טלוויזיה אמריקאיות שעלו לשידור בשנות ה-2010
אלפין MR5

**אלפין MR5** (באנגלית: **Elfin MR5**) היא מכונית מרוץ מסוג "פורמולה 5000" אשר יוצרה על ידי יצרנית מכוניות הספורט והמרוץ Elfin" Sports Cars"  ה-אוסטרלית בין השנים 1971–1972.

סך הכול יוצרו 4 יחידות.

## "אלפין MR5" מנצחת במרוצי מכוניות "פורמולה 5000"

בין השנים 1974 - 1973 נהג המרוצים האוסטרלי "John McCormack" הגיע למקום הראשון בדגם "אלפין MR5" בארבעה מרוצי מכוניות.
* מרוץ המכוניות: "1973 Australian Drivers' Championship" (אוסטרליה, 1973)
* מרוץ המכוניות: "New Zealand Grand Prix" (ניו זילנד, 1973)
* מרוץ המכוניות: "New Zealand Grand Prix" (ניו זילנד, 1974)
* מרוץ המכוניות: "Lady Wigram Trophy" (ניו זילנד, 1974)

## מאפייני "פורמולה 5000"
מכוניות בעלות מושב יחיד הן בדרך כלל מכוניות הספורט הקיצוניות והמהירות ביותר בעולם המרוצים. בדרך כלל הן בעלות גלגל חשוף (Open wheel - שאינו מכוסה על ידי גוף המכונית) ושלדה מחומרים קלים וקשיחים.
* נפח מנוע - עד 5 ליטר
* מושב בודד (נהג)
* מכונית פתוחה
* מנוע מרכזי
## תמונות

קובץ:Elfin-MR5-Graham-Ruckert.jpg | אלפין MR5
קובץ:McCormack-Elfin-MR5-72-Graham-Ruckert.jpg | אלפין MR5


## ראו גם
* מרוץ מכוניות
* אלפין סוג 600
* אלפין סוג 100 מונו
* אלפין סוג 3 קלאבמן

## לקריאה נוספת
* אלפין MR5 - תמונות (gtplanet)
* אלפין MR5 (oldracingcars)

## קישורים חיצוניים

## הערות שוליים

קטגוריה:דגמי מכוניות שהושקו ב-1971
קטגוריה:כלי רכב המיוצרים באוסטרליה
קטגוריה:מכוניות מרוץ
קטגוריה:מכוניות ספורט
קטגוריה:מכוניות מנוע מרכזי
MR5